Imnedija t-tema tal-Mixja għall-Ħajja 2020
Il-Mixja għall-Ħajja li saret f'Washington f'Jannar 2019 ( Credit: Rena Schild / Shutterstock) Il-Mixja għall-Ħajja li ssir fl-Istati Uniti f'Jannar li ġej se jfakkar il-100 anniversarju minn meta n-nisa fl-Amerika ngħataw id-dritt għall-vot u għandu jwassal messaġġ favur il-ħajja u jkisser l-idea falza li l-abort hu forma ta' indipendenza. Jeanne Mancini, President tal-Mixja għall-Ħajja, qalet f'konferenza tal-aħbarijiet nhar it-Tlieta, li fiha nidiet it-tema tal-Mixja għall-din is-sena, qalet li t-tama tal-organizzaturi hi li "il-Mixja toffri rimedju għall-messaġġi qarrieqa dwar in-nisa liema messaġġi ġejjin mill-industrja tal-abort". Favur il-Ħajja – Favur il-Mara It-tema magħżula għal din is-sena hi: "Life Empowers: Pro-Life is Pro-Woman." Mancini qalet li din it-tema għandha rabta qawwija mal-100 anniversarju tal-vot tan-nisa u ngħażlet proprju minġħabba f'hekk. Il-Mixja għall-Ħajja ssir kull sena f'Washington bil-parteċipazzjoni ta' persuni li jaslu minn kull rokna tal-Istati Uniti u jsir dejjem f'Jannar. Ilu jsir mill-1974, sena wara li l-Qorti Suprema Amerikana ddikjarat f'sentenza famuża li persuna għandha dritt tagħmel abort f'kull wieħed mill-50 stat Amerikan. Bħalissa l-abort qed "ikun reklamat bħala xi ħaġa essenzjali għal-libertà tal-mara, għall-emanċipazzjoni tal-mara u għall-progress tal-mara", qalet Mancini b'riferenza għall-kampanja li qed tagħmel in-National Abortion Rights Action League, li qed tinkoraġixxinisa li għamlu abort biex pubblikament jagħtu dettalji ta' dak li għaddew minnu biex jagħmlu l-abort jidher bħala xi ħaġa normali. L-Omm m'għandhiex minn xiex tistħi "Kampanji bħal din għandhom l-iskop li jsostnu illi li tkun omm – li hu essenzjali għal kull mara – hi xi ħaġa li għandek tistħi minnha", qalet Mancini, "meta fil-fatt li tkun omm hu miraklu u rigal". It-tema magħżula għall-Mixja għall-Ħajja tas-sena d-dieħla hi maħsuba biex tibdel il-qlub u l-imħuħ, bit-tama li fil-kultura tagħna l-abort isir xi ħaġa ta' min jistmerrha". Is-sena d-dieħla taħbat ukoll is-sena tal-elezzjoni presidenzjali fl-Istati Uniti u dan l-avveniment hu f'moħħ l-organizzaturi tal-Mixja favur il-Ħajja. Mancini qalet lill-aġenzija "Catholic News Agency" li bħalissa ħadd mill-kandidati tal-Partit Demokratiku ma hu kontra l-abort, anzi dawn l-istess kandidati huma maqtugħa minn kif jaħsibha l-poplu Amerikan dwar dan is-suġġett. Serrin Foster, waħda mill-organizzaturi tal-Mixja qalet li l-"Femminiżmu hu filosofija li tiġbor fiha d-drittijiet umani kollha, mingħajr eċċezzjoni" u sostniet li l-mara li ħadmet ħafna biex in-nisa Amerikani kisbu d-dritt għall-vot, hi wkoll kienet kontra l-abort. "Dawk li ma jaraw ebda problema morali li jeqridu ħajja, iqisu l-abort bħala di ħaġa kbira".